தாழ்வாரத்தில் 10 தூண்கள் உள்ளன. தூண்கள் சேதுபதிகள் கால தாமரைப்பூ போதிகைகளுடன் உள்ளன. கட்டிடம் முழுவதும் கடற்கரைப்பாறை, சுண்ணாம்பு சாந்து கொண்டு கட்டப்பட்டுள்ளது. பாறைக் கற்கள் செவ்வக வடிவில் வெட்டப்பட்டு வெளிப்பகுதியில் அழகாக ஒட்டப்பட்டுள்ளன. மடத்திலிருந்து 200 மீட்டர் தொலைவில் உள்ள கடற்கரையிலிருந்து பாறைகள் வெட்டியெடுக்கப்பட்டு பயன்படுத்தப்பட்டுள்ளன. பாறைகள் வெட்டி எடுத்த பகுதியை இப்போதும் கடற்கரையில் பார்க்கலாம்.